Komisijos sprendimas
1995 m. liepos 25 d.
iš dalies pakeičiantis Tarybos sprendimą 79/542/EEB ir Komisijos sprendimus 92/260/EEB, 93/195/EEB ir 93/197/EEB dėl registruotų arklių iš Sirijos laikino įvežimo, pakartotinio įvežimo ir importo į Bendriją gyvūnų sveikatos reikalavimų
(tekstas svarbus EEE)
(95/323/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 12, 13, 15, 16 straipsnius ir 19 straipsnio ii punktą,
kadangi Tarybos sprendimu 79/542/EEB [2] su paskutiniais pakeitimais, padarytais Austrijos, Suomijos ir Švedijos stojimo aktu, buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašas;
kadangi laikino registruotų arklių įvežimo ir importo sveikatos reikalavimai ir veterinarinis sertifikavimas yra nustatytas atitinkamai Komisijos sprendimuose 92/260/EEB [3] ir 93/197/EEB [4], abu su paskutiniais pakeitimais, padarytais Austrijos, Suomijos ir Švedijos stojimo aktu, o pakartotinio registruotų arklių įvežimo juos laikinai eksportavus - Komisijos sprendime 93/195/EEB [5] su paskutiniais pakeitimais, padarytais Sprendimu 95/99/EB [6];
kadangi, Sirijoje atlikus Bendrijos veterinarinį patikrinimą, paaiškėjo, kad gyvulių sveikatos būklę pakankamai kontroliuoja tinkamos struktūros ir gerai organizuotos veterinarijos tarnybos;
kadangi ilgiau nei dvejus metus Sirija nėra apimta Afrikinės arklių ligos ir per paskutinius 12 mėnesių nuo šios ligos nebuvo sistemingai skiepijama, o nuo įnosės ir kergimo ligos - ilgiau nei šešis mėnesius, ir niekada nebuvo Venesuelos arklinio encefalomielito bei vezikulinio stomatito;
kadangi Sirijos veterinarinės tarnybos garantuoja, kad per 24 valandas telefaksu, telegrama arba teleksu Komisijai ir valstybėms narėms praneš patvirtinimą apie bet kokį Direktyvos 90/426/EEB A priede išvardytų infekcinių arba užkrečiamųjų arklinių šeimos gyvūnų ligų protrūkį ir apie visus arklinių šeimos gyvūnų skiepijimo arba importo politikos pasikeitimus;
kadangi gyvūnų sveikatos reikalavimai ir veterinarinis sertifikavimas turi būti nustatomi atsižvelgiant į gyvūnų sveikatos padėtį atitinkamoje trečiojoje šalyje; kadangi šis atvejis yra susijęs tik su registruotais arkliais;
kadangi Tarybos sprendimas 79/542/EEB ir Komisijos sprendimai 92/260/EEB, 93/195/EEB ir 93/197/EEB turi būti atitinkamai iš dalies pakeisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Tarybos sprendimo 79/542/EEB priedo 2 dalies specialioje arklinių šeimos gyvūnams skirtoje skiltyje ISO kodų abėcėline tvarka įrašoma ši eilutė:
"SY | Sirija | x" | |
2 straipsnis
Komisijos sprendimas 92/260/EEB iš dalies keičiamas taip:
1. Į I priedo E grupės trečiųjų šalių sąrašą abėcėline tvarka įrašoma "Sirija".
2. Į II priedo E dalies sveikatos sertifikato pavadinimo trečiųjų šalių sąrašą abėcėline tvarka įrašoma "Sirija".
3 straipsnis
Komisijos sprendimas 93/195/EEB iš dalies keičiamas taip:
1. Į I priedo E grupės trečiųjų šalių sąrašą abėcėline tvarka įrašoma "Sirija (2)".
2. Į II priedo sveikatos sertifikato pavadinimo "E grupės" trečiųjų šalių sąrašą abėcėline tvarka įrašoma "Sirija".
4 straipsnis
Komisijos sprendimas 93/197/EEB iš dalies keičiamas taip:
1. Į I priedo E grupės trečiųjų šalių sąrašą abėcėline tvarka įrašoma "Sirija (2)".
2. Į II E priedo registruotų arklių sveikatos sertifikato pavadinimo pirmosios sakinio dalies trečiųjų šalių sąrašą abėcėline tvarka įrašoma "Sirija".
5 straipsnis
Šis sprendimas yra skirtas valstybėms narėms.
Priimta Briuselyje, 1995 m. liepos 25 d.